રાજાનો સંદેશો લઈ જનાર એલચી; રાજપ્રતિનિધિ; રાજાપ્રેષિતપુરુષ. ચાણક્યનો મત છે કે; બુદ્ધિશાળી, બોલવામાં ચતુર, ચિત્તોપલક્ષક તથા યથોક્તવાદી પુરુષને રાજદૂત તરીકે નીમવો જોઇએ. પ્રાચીન કાળમાં જરૂર પડતાં રાજદૂતને એક રાજ્યમાંથી બીજા રાજ્યમાં મોકલવામાં આવતા હતા પરંતુ પશ્ચિમી દેશોમાં એ પ્રથા છે કે, મિત્ર રાજ્યોમાં રાજાઓના રાજદૂત પરસ્પર એકબીજાને ત્યાં રહ્યા કરે છે અને તેના દ્વારા બધું કામકાજ કરવામાં આવે છે. બે રાજ્યો વચ્ચે યુદ્ધ થવાથી બંને પોતપોતાના રાજદૂતોને પોતાને ત્યાં પાછા બોલવી લે છે.